آوروپانین گونئی و اورتا کسیمینی تأثیری آلتینا آلان ایستی هاوا دالغاسی اؤلوملره سبب اولدو.
قوزئی آفریقادان گئدن و ۴۰-۴۳ درجه‌یه قدر چیخان هاوا ایستیلیگیندن دولایی، سون ۲۴ ساعات‌دا ایتالیادا ۳، ایسپانیادا ۲ نفر حیاتینی ایتیررکن، فرانسادا دا ۴ اوشاق بوغولاراق اؤلدو.
ایتالیادا آشیری ایستی سببی ایله ۱۹ شهرده "اؤنملی ریسک سیگنالی" وئریلرکن، اؤلکه‌نین قوزئیینده‌کی لومباردیا و ونتو ایله اورتاسین‌داکی مارکه بؤلگه‌سین‌ده ۳ نفر حیاتینی ایتیردی.
اؤلکه‌نین گونئیینده‌کی لکو شهرین‌ده حووضدان قایی‌دان ۱۲ ایله ۱۵ یاشلارین‌داکی ۱۰ اوشاغین گونش چارپماسی نتیجه‌سی خسته‌خانایا قالدیریلدیغی بیلدیریلدی.
روما بلدیه‌سی ده توریستیک نقطه‌لرده ثابت آمبولانسلار یئرلشدیردی.
ایسپانیادا دا ۱۷ و ۹۳ یاشلارین‌دا ایکی نفر ایستی هاوا سببی ایله حیاتینی ایتیردی. ایسپانیانین ۱۲ اؤزارک یؤنتیمینده اؤنملی ریسک اویاریسی وئریلرکن، خصوصاً یاش‌لیلار و اورک خسته‌لرینه مجبور اولمادیقجا ائولرین‌دن چیخمامالاری اویاریسی ائدیلدی.
کاتالونیا بؤلگه‌سینین تاراگونا شهری یاخینلیغین‌داکی اورمانلیق ساحه‌ده چیخان یانغین‌دا تخمیناً ۶ مین هکتار ساحه آلوولار ایچین‌ده قالدی.
فرانسادا ایسه خالق سرینله‌مک اوچون حوووضلارا آخین ائتدی. ساغلیق باخانی، ۴ نفرین بوغولاراق اؤلدویونو آچیقلادی.
فران‌سادا آشیری ایستی سببی ایله اؤلکه‌نین گونئیینده ۴ بؤلگه‌ده قیرمیزی اویاری سیگنالی وئریلدیگی بیلدیریلدی.
